Johan Ernst Berg

Johan Ernst Berg (født 19. oktober 1768 i Strinda i Sør-Trøndelag, død 15. oktober 1828 i Bodin) var en norsk jurist, politiker og embedsmann. 

Berg var sønn av gårdbruker Haaken Larsen Blussuvolden. Han tok eksamen som jurist i 1795, og ble fullmektig i det danske generalpostamt i 1802. I 1803 ble han fogd i Salten fogderi. Berg ble amtmann i Nordlandenes amt  i 1815 og hadde embetet til sin død i 1828. Han var da bosatt på amtmannsgården Løp Gård i Bodin, ved Bodø. Som amtmann fikk Berg en rolle i den kjente Bodøsaken.Coldevin 1966, s. 127f

Berg var stortingsrepresentant i to perioder, 1815–1817 og 1821–1823, representant for Nordlands amt sammen med blant andre Mathias Bonsak Krogh. Han møtt ikke i 1822 grunnet sykdom.

Johan Ernst Berg var gift med Sara Rasch Schytte, datter av prost Erik Schytte og søster til prost og stortingsmann Arnoldus Schytte. Hun hadde tidligere vært gift med fogd Jon Rygh og ble etter Bergs død gift med distrikslege Johan Friedrich Winter.Coldevin 1966, s. 106, note 2

Han var innehaver av Nordstjerneordenen.

 Referanser 
 Lindstøl s.71 

 Litteratur 



 Eksterne lenker 


Kategori:Stortingsrepresentanter for Nordland
Kategori:Stortingsrepresentanter 1815–1817
Kategori:Stortingsrepresentanter 1821–1823
Kategori:Norske amtmenn
Kategori:Fylkesmenn i Nordland
Kategori:Nordstjerneordenen
Kategori:Personer fra Trondheim kommune